Vottunarstofur sem sjá um MSC-vottun á norsk-íslenskri hafa tilkynnt að verði ekki gripið til úrbóta hvað varðar stjórnun veiðanna verði vottun á síldinni afturkölluð í árslok . Frá þeim tíma hafa þjóðirnar þrjá mánuði til að kynna áætlun um breytingar svo vottunin taki aftur gildi , að því er fram kom í umfjöllun Morgunblaðsins í gær . Auk Íslendinga eru Norðmenn , Færeyingar og Evrópusambandið atkvæðamest í þessum veiðum og hafa þær verið MSC-vottaðar . Afturköllunin mun gilda jafnt fyrir allar þjóðirnar . Ekki hafa verið gerðir heildarsamningar um veiðar á síldinni frekar en öðrum uppsjávarstofnum í Norður-Atlantshafi . Veiðar hafa verið umfram ráðgjöf . Vottun veitir greiðari aðgang Gísli Gíslason , svæðisstjóri MSC fyrir Ísland , Fræeyjar og Grænland , segir að þessi ákvörðun eigi sér nokkurn aðdraganda , en veiði umfram ráðgjöf sé meginástæðan fyrir ákvörðun vottunarstofanna . Brýnt sé að gert verði samkomulag um stjórnun þessara veiða og að koma böndum á þær svo tryggt verði að heildarveiði verði í samræmi við ráðgjöf . Það séu meginatriðin í sameiginlegri yfirlýsingum vottunarstofa .